ৰাজ্যৰ পৰ্যটন আৰু ভৈয়াম জনজাতি আৰু পিছপৰা শ্ৰেণী কল্যাণ মন্ত্ৰী চন্দন ব্ৰহ্মই আজি গোলাঘাটত ড০ বি আৰ আম্বেডকাৰ ভৱন উদ্বোধন কৰে।
নৱনিৰ্মিত ভৱনটো উদ্বোধন কৰি মন্ত্ৰী ব্ৰহ্মই কয় যে উক্ত ভৱনটোক অতিথিশালা তথা বিভিন্ন ৰাজহুৱা সভা বা অনুষ্ঠান আয়োজনৰ বাবে ব্যৱহাৰ কৰিব পৰা যাব। যদিও ভৱনটো ব্যৱহাৰৰ ক্ষেত্ৰত মূলত অনুসূচিত জাতিৰ লোকসকলক অগ্ৰাধিকাৰ দিয়া হ'ব ইয়াক অন্যান্য লোকেও ব্যৱহাৰ কৰিব পাৰিব।
উল্লেখযোগ্য যে অনুসূচিত জাতি পৰিষদে দান দিয়া মাটিত মুঠ ৯১,১৪,৫০০ টকা ব্যয়েৰে ভৱৱটো নিৰ্মাণ কৰা হয়।
উদ্বোধনী অনুষ্ঠানত গোলাঘাটৰ জিলা উপায়ুক্ত গৌৰৱ বথ্ৰা, আৰক্ষী অধীক্ষক মানবেন্দ্ৰ দেব ৰয়, অনুসূচিত জাতি কল্যাণৰ সঞ্চালক লীনা দাস, অতিৰিক্ত উপায়ুক্ত উৎপল দলে, সদৰ মহকুমাধিপতি মনোজ্যোতি কুটুম তথা বিভাগীয় বিষয়ববীয়া আৰু কৰ্মচাৰী উপস্থিত থাকে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
